**NACRT KRITERIJA ZA ODABIR NAJPOVOLJNIJE PONUDE TE RELATIVNI PONDER KRITERIJA**

**u provedbi tehničkih konzultacija za postupak javne nabave:**

***Operacijski mikroskop,* evid. broj nabave: MV-25/11**

Kriterij za odabir ponude na temelju članku 283. ZJN 2016 je ekonomski najpovoljnija ponuda (ENP) koja ispunjava sve uvjete i zahtjeve navedene u ovoj Dokumentaciji. ENP se utvrđuje sukladno članku 284. ZJN 2016.

**Kriteriji povezani s predmetom nabave su:**

1. Cjenovni kriterij – C
2. Duljina jamstvenog roka – JR
3. Dodatne funkcionalnosti uređaja - DF

Kriteriji odabira i njihov relativni značaj prikazani su u tablici:

|  |  |  |
| --- | --- | --- |
| **Kriterij** | **Maksimalni broj bodova** | **Relativni ponder** |
| Cijena ponude | 70 | 70% |
| Duljina jamstvenog roka | 10 | 10% |
| Dodatne funkcionalnosti uređaja | 20 | 20% |
| **Maksimalni broj bodova** | 100 | 100% |

Najpovoljnija ponuda je valjana ponuda s ukupno najvećom ocjenom dobivenom zbrojem svih kriterija. Maksimalan broj bodova koje ponuda može dobiti je 100 bodova.

**U= C+JR+DF**

U - ukupan broj bodova

C - broj bodova ponude po izračunu za cjenovni kriterij

JR - broj bodova ponude po izračunu za kriterij duljine jamstvenog roka

DF - broj bodova ponude po izračunu za kriterij dodatnih funkcionalnosti uređaja

Naručitelj će nakon što izvrši bodovanje valjanih ponuda iste rangirati prema broju bodova od one koja je ostvarila najveći broj bodova pa nadalje, te će sukladno kriteriju ekonomski najpovoljnije ponude odabrati onu ponudu koja ostvari najveći broj bodova. Ako su dvije ili više valjanih ponuda jednako rangirane prema kriteriju za odabir ponude, temeljem članka 302. stavak 3. ZJN 2016, Naručitelj će odabrati ponudu koja je zaprimljena ranije.

**Opis kriterija i način utvrđivanja bodovne vrijednosti**

Način izračuna:

1. **Cjenovni kriterij**

Naručitelj kao jedan od kriterija određuje cijenu ponude. Temeljem članka 294. stavak 2. ZJN 2016 Naručitelj uspoređuje cijene s porezom na dodanu vrijednost budući da Naručitelj ne može koristiti pravo na pretporez. Maksimalan broj bodova koji ponuditelji mogu dobiti po ovom kriteriju iznosi 70 (sedamdeset) bodova.

Prihvatljiva ponuda s najnižom cijenom dobit će maksimalan broj bodova, a svaka druga razmjerno manji broj bodova prema sljedećoj formuli:

**C\*70**

C - broj bodova ostvarenih na temelju cijene promatrane ponude

CN - najniža cijena ponude u postupku nabave

CP - cijena ponude koja se ocjenjuje

70 - najviši ostvarivi broj bodova na temelju kriterija cijena

**b) Duljina jamstvenog roka**

Ponuditelj je u obvezi ponuditi minimalni jamstveni rok za predmet nabave u trajanju 2 (dvije) godine od dana uspješno obavljene primopredaje.

Dodatna godina jamstvenog roka za robu iznad obvezno ponuđenog jamstvenog roka od 2 (dvije) godina bodovat će se na sljedeći način:

|  |  |
| --- | --- |
| **Duljina trajanja jamstvenog roka** | **Broj bodova** |
| jamstveni rok 2 (dvije) godine | 0 |
| jamstveni rok 3 (tri) godine | 5 |
| jamstveni rok 4 (četiri) godine | 10 |

Maksimalan broj bodova koji ponuditelj može ostvariti na temelju ovog kriterija iznosi 10 (deset) bodova.

Ovim jamstvom Isporučitelj jamči ispravno funkcioniranje opreme koja je predmet ove nabave te da će na zahtjev korisnika uređaja o svojem trošku otkloniti kvarove i nedostatke koji bi bili posljedica tvorničke greške i koji bi nastali u jamstvenom roku pri normalnoj uporabi opreme uz poštivanje svih tehničkih naputaka.

**c) Dodatne funkcionalnosti uređaja**

Naručitelj će dodatne funkcionalnosti uređaja bodovati na sljedeći način:

|  |  |
| --- | --- |
| **Dodatne funkcionalnosti uređaja** | **Broj bodova** |
| Povezivanje na Cloud putem LAN-a i/ili WLAN-a | 10 |
| DICOM kompatibilnost | 10 |

Maksimalan broj bodova koji ponuditelji mogu dobiti bodovanjem ponude po kriteriju dodatnih funkcionalnosti uređaja zbrajanjem svih bodova sukladno iskazanim bodovima u tablici iznosi 20 (dvadeset) bodova.

Svako dodatno svojstvo ponuđenog proizvoda ponuditelji dokazuju katalogom, prospektom proizvoda, tehničkom dokumentacijom ili Izjavom proizvođača ili ovlaštenog zastupnika proizvođača opreme u EU koje su obvezni dostaviti kao sastavni dio elektroničke ponude.